भारत सरकार की राजभाषा नीति संबंधी प्रावधानों से कर्मचारियों एवं अधिकारियों को अवगत कराने, बिना किसी असुविधा के अपना कामकाज हिन्दी में करने और तकनीकी कार्य हिन्दी में करते समय आने वाली भाषा संबंधी समस्याओं का समाधान प्राप्त करने के उद्देश्य से नराकास,शिमला (कार्यालय-2)के सदस्य कार्यालयों के कर्मियों हेतु दिनांक 4जुलाई,2018 को राजभाषा सेमिनार का आयोजन किया गया। इस सेमिनार में मुख्‍य वक्‍ता के रूप में श्री प्रेम सिंह,पूर्व संयुक्‍त निदेशक (कार्यान्वयन),विज्ञान एवं प्रौद्योगिकी विभाग,भारत सरकार,नई दिल्ली तथा श्री प्रवीण चांदला, पूर्व सहायक निदेशक (राजभाषा), केन्‍द्रीय आलू अनुसंधान संस्‍थान, शिमला को आमंत्रित किया गया । अध्‍यक्षीय वक्‍ता के रूप में श्री सलिल शमशेरी, महाप्रबंधक (आईटीएंडएसई) तथा अन्‍य वक्‍ता के रूप में श्रीमती मृदुला श्रीवास्‍तव, वरिष्‍ठ प्रबंधक (राजभाषा) एवं श्री नरेन्‍द्र निनावे, सहायक प्रबंधक, राजभाषा अनुभाग भी उपस्थित थे।